Βασίλειο του Γκουίνεθ

Το Βασίλειο του Γκουίνεθ (Αγγλικά: Kingdom of Gwynedd, μεσαιωνικά Ουαλικά: Guynet) ήταν Ουαλική επικράτεια (5ος αιώνας - 1216) που αναδύθηκε στα πρώην ρωμαϊκά εδάφη της Βρετανίας μετά την έξοδο των Ρωμαίων από το νησί και παράλληλα με την άφιξη των Αγγλοσαξόνων κατά τον 5ο αιώνα μ.Χ. Κατά καιρούς οι ηγεμόνες του Γκουίνεθ διεκδικούσαν προσωρινά τον τίτλο του «βασιλιά των Βρετανών» μέχρι να χάσουν την εξουσία τους από εμφυλίους ή εισβολές.Maund, Kari L. (2006). The Welsh Kings: Warriors, Warlords, and Princes. searchworks.stanford.edu (3rd ed.). Tempus Publishing. ISBN 978-0-7524-2973-1. Από τα μέσα του 11ου αιώνα το βασίλειο του Γκουίνεθ αποδυναμώθηκε μετά από συγκρούσεις με τους Αγγλοσάξονες και τους Νορμανδούς, αλλά ο βασιλικός οίκος των Άμπερφραου σταδιακά αποκαταστάθηκε και επιβίωσε και στον επόμενο αιώνα. Έως τις αρχές του 13ου αιώνα ο βασιλιάς Λιουέλιν ο Μέγας κατάφερε να επεκτείνει τα εδάφη του Γκουίνεθ και να θέσει υπό τον έλεγχό του το μεγαλύτερο μέρος της ουαλικής επικράτειας. Σε συγκέντρωση των Ουαλών πριγκήπων το 1216 ο Λιουέλιν ανακήρυξε την ενοποίηση των εδαφών και την ίδρυση του Πριγκιπάτου της Ουαλίας.Parry, Thomas (1959). "Gruffudd ap Cynan (c. 1055 – 1137), king of Gwynedd". Dictionary of Welsh Biography. National Library of Wales. To 1218 υπέγραψε την Συνθήκη του Ουόρστερ με τον Ερρίκο Γ΄ της Αγγλίας, με την οποία αναγνωρίστηκε επίσημα η επικυριαρχία του στα νέα εδάφη.Pierce, Thomas Jones (1959). "LLYWELYN ap IORWERTH". Dictionary of Welsh Biography. National Library of Wales.

 Εικόνες 

 Δείτε επίσης 

 Αρχαίοι Βρετανοί
 Πριγκιπάτο της Ουαλίας

 Παραπομπές 

Κατηγορία:Ιστορία της Ουαλίας
Κατηγορία:Πρώην κράτη των Βρετανικών Νησιών
Γκουινεθ